A mesma  denominación d'a nacionadat bosnia musulmana ye questionable. Bi ha musulmans de luenga serbocrovate tamién en Herzegovina, sobretot en as ciudatz d'a ribera d'o río Neretva. Os musulmans de luenga serbocrovate d'o Sanchac de Novi Pazar no han tenito guaire relación con os de Bosnia y Herzegovina, y os musulmans de luenga serbocrovate d'o Kosovo y Macedonia son serbios islamizatos que encara se consideran serbios. Tito introduzió a denominación de musulmans pa esta nacionalidat que tampoco yera acertato de tot porque os albaneses que i heba en Yugoslavia son musulmans y porque a nacionalidat "musulmana" yera a que presentaba o mayor porcentache d'ateus.